**Līgums**

**par**

**SunSystems uzturēšanas pakalpojumu sniegšanu**

**starp**

**Valsts sociālās apdrošināšanas aģentūru**

**un**

**Sabiedrību ar ierobežotu atbildību „AService”**

(IEPIRKUMA IDENTIFIKĀCIJAS NR.VSAA 2018/124)

#### RĪGA 2018

Šis Līgums noslēgts Rīgā 2018.gada \_\_\_.\_\_\_\_\_\_\_\_\_\_\_ starp **Valsts sociālās apdrošināšanas aģentūru** (VSAA), juridiskā adrese Lāčplēša iela 70a, Rīga, Latvija, tās direktores **Ineses Šmitiņas** personā, kura rīkojas saskaņā ar 2012.gada 18.decembra Ministru kabineta noteikumiem Nr.911 “Valsts sociālās apdrošināšanas aģentūras nolikums”, turpmāk šajā Līgumā saukta Pasūtītājs, no vienas puses, un

**SIA „AService”**, juridiskā adrese Krišjāņa Valdemāra iela 147 k-2 -49, Rīga, Latvija, tās valdes priekšsēdētāja **Sergeja Nagibina** personā, kurš rīkojas saskaņā ar statūtiem, turpmāk šajā Līgumā saukts Izpildītājs, no otras puses, abi turpmāk šajā Līgumā kopā vai individuāli saukti Puses. Puses savstarpēji vienojoties, bez maldības, viltus un spaidiem noslēdz līgumu (turpmāk – Līgums) izsakot to šādā redakcijā:

1. **Līguma priekšmets**
   1. Pasūtītājs uzdod un Izpildītājs apņemas nodrošināt SunSystems uzturēšanas pakalpojumu sniegšanu (turpmāk tekstā – Pakalpojums) 1 (vienu) gadu no Līguma abpusējas parakstīšanas brīža saskaņā ar Tehnisko specifikāciju (Līguma 1. pielikums) un Izmaksu sadalījumu (Līguma 2. pielikums), kā arī atbilstoši Latvijas Republikā spēkā esošo normatīvo aktu un šā Līguma noteikumiem.
   2. Pakalpojums atbilstoši Tehniskajā specifikācijā noteiktajam ietver:
      1. sistēmas un ar to integrēta rīka uzturēšanas un tehniskā atbalsta pakalpojumus (turpmāk – sistēmas uzturēšanas pakalpojumus);
      2. sistēmas attīstības un izmaiņu papildus konsultācijas (turpmāk – papildus konsultācijas).
   3. Pakalpojuma kārtība un Pušu atbildība par Līguma izpildi ir noteikta šā Līguma ietvaros.
2. **Pakalpojumu izpildes un pieņemšanas kārtība**
   1. Izpildītājs nodrošina savlaicīgu un kvalitatīvu Pakalpojumu sniegšanu atbilstoši Tehniskajai specifikācijai (Līguma 1. pielikums) un Līgumā minētajiem noteikumiem, nodrošinot Pakalpojumu 1 (vienu) gadu no Līguma abpusējas parakstīšanas brīža.
   2. Pakalpojuma sniegšanas vieta: Valsts sociālās apdrošināšanas aģentūras Informācijas tehnoloģiju departaments, Varakļānu iela 2, Rīga, Latvija.
   3. Sistēmas uzturēšanas pakalpojumus Izpildītājs nodrošina saskaņā ar šā Līguma 3. punktā noteikto kārtību.
   4. Papildus konsultācijas Izpildītājs nodrošina saskaņā ar šā Līguma 4. punktā noteikto kārtību.
   5. Pēc visu Līgumā noteikto saistību pilnīgas izpildes Puses paraksta Noslēguma pieņemšanas-nodošanas aktu (Līguma 6. pielikums).
3. **Sistēmas uzturēšanas pakalpojumi**
   1. Izpildītājs apņemas nodrošināt sistēmas uzturēšanas pakalpojumus atbilstoši Tehniskās specifikācijas (Līguma 1. pielikums) 5.1. punkta nosacījumiem.
   2. Par 2018. gadā sniegtajiem sistēmas uzturēšanas pakalpojumiem laika posmā no Līguma noslēgšanas brīža līdz 2018. gada 31. decembrim Līguma 14.1. punktā noteiktais Izpildītāja pārstāvis (turpmāk – Izpildītāja pārstāvis) 2018. gada 27. decembrī iesniedz Līguma 14.1. punktā noteiktajam Pasūtītāja pārstāvim (turpmāk – Pasūtītāja pārstāvim) Pakalpojumu pieņemšanas – nodošanas aktu (Līguma 3. pielikums) par attiecīgo periodu un rēķinu par attiecīgo periodu.
   3. Par 2019. gada 1., 2. un 3. kalendārajā ceturksnī sniegtajiem sistēmas uzturēšanas pakalpojumiem attiecīgajā kalendārajā ceturksnī pēdējā kalendārā ceturkšņa mēnesī pēc divdesmitā datuma Izpildītāja pārstāvis iesniedz Pasūtītāja pārstāvim Pakalpojumu pieņemšanas – nodošanas aktu (Līguma 3. pielikums) par attiecīgo kalendāro ceturksni un rēķinu par attiecīgo kalendāro ceturksni.
   4. Par 2019. gada atlikušajā periodā sniegtajiem sistēmas uzturēšanas pakalpojumiem 5 (piecu) darba dienu laikā pēc Līguma 11.2. punktā noteiktā termiņa beigām Izpildītāja pārstāvis iesniedz Pasūtītāja pārstāvim Pakalpojumu pieņemšanas – nodošanas aktu (Līguma 3. pielikums) par attiecīgo atlikušo periodu un rēķinu par attiecīgo atlikušo periodu.
   5. Pasūtītāja pārstāvis 5 (piecu) darba dienu laikā pēc Līguma Pakalpojumu pieņemšanas – nodošanas akta (Līguma 3. pielikums) un rēķina saņemšanas tos izvērtē un:
      1. ja atbilstoši Līguma 3. sadaļā noteiktajām prasībām iesniegtie dokumenti atbilst šā Līguma noteikumiem un sistēmas uzturēšanas pakalpojumu sniegšana nodrošināta atbilstoši šajā Līgumā noteiktajām prasībām, paraksta Pakalpojumu pieņemšanas – nodošanas aktu (Līguma 3. pielikums) un rēķinu;
      2. ja atbilstoši Līguma 3. sadaļā noteiktajām prasībām iesniegtie dokumenti neatbilst šā Līguma noteikumiem un/ vai sistēmas uzturēšanas pakalpojumu sniegšana nav nodrošināta atbilstoši šajā Līgumā noteiktajām prasībām, neparaksta Pakalpojumu pieņemšanas – nodošanas aktu (Līguma 3. pielikums) un iesniegto rēķinu. Šādā gadījumā:
         1. ja iesniegtie dokumenti neatbilst šā Līguma noteikumiem, Pušu pārstāvji vienojas par nepieciešamajiem labojumiem iesniegtajos dokumentos, un Līguma 3.2., 3.3. vai 3.4. punktā norādītie dokumenti atbilstoši šā Līguma noteikumiem tiek iesniegti atkārtoti Pasūtītāja pārstāvim, kurš veic to pārbaudi atbilstoši šā Līguma 3.5. punktā noteiktajai kārtībai;
         2. ja sistēmas uzturēšanas pakalpojumi nav nodrošināti atbilstoši šā Līguma noteikumiem:
            1. Pasūtītāja pārstāvis rakstiski informē Izpildītāja pārstāvi par pretenzijām attiecībā uz veiktajiem sistēmas uzturēšanas pakalpojumiem;
            2. Pušu pārstāvji sastāda un paraksta aktu, ar kuru vienojas par pasākumiem, kas veicami attiecībā uz nekvalitatīvi sniegtajiem sistēmas uzturēšanas pakalpojumiem; Izpildītājam ir pienākums aktā noteiktajos termiņos nodrošināt nepieciešamo pasākumu veikšanu;
            3. pēc nepieciešamo pasākumu attiecībā uz nekvalitatīvi nodrošinātajiem sistēmas uzturēšanas pakalpojumiem veikšanas, Pasūtītāja pārstāvis veic iesniegto dokumentu izvērtēšanu atbilstoši šā Līguma 3.5. punktā noteiktajai kārtībai.
4. **Papildus konsultācijas**
   1. Izpildītājs apņemas nodrošināt papildus konsultācijas pēc Pasūtītāja pieprasījuma ne vairāk kā 30 (trīsdesmit) stundu apjomā atbilstoši Tehniskās specifikācijas (Līguma 1. pielikums) 5.2. punktam.
   2. Pasūtītāja pārstāvis nepieciešamību pēc papildus konsultācijām, norādot radušos problēmu, Izpildītājam piesaka telefoniski (tālrunis: \_\_\_\_\_\_\_\_\_\_\_) un nosūtot pieprasījumu elektroniski (e-pasta adrese: \_\_\_\_\_\_\_\_\_\_\_\_\_\_\_\_\_\_).
   3. Izpildītāja pārstāvis pēc iespējas nekavējoties, bet ne vēlāk kā 2 (divās) darba dienās pēc papildus konsultāciju pieteikuma saņemšanas izvērtē radušos problēmu un sazinās ar Pasūtītāja pārstāvi par papildus konsultāciju sniegšanas laiku un veidu (piemēram, Pasūtītāja telpās u.c.).
   4. Uzsākot papildus konsultāciju sniegšanu, Pušu noteiktie pārstāvji sastāda Konsultāciju sniegšanas aktu (Līguma 4. pielikums), vienojoties par papildus konsultāciju sniegšanas laiku un termiņiem.
   5. Ja attiecīgajā ceturksnī Izpildītājs ir nodrošinājis Pasūtītājam papildus konsultācijas, Izpildītāja pārstāvis 5 (piecu) darba dienu laikā pēc attiecīgā ceturkšņa beigām sagatavo un iesniedz Pasūtītāja pārstāvim Konsultāciju pieņemšanas – nodošanas aktu (Līguma 5. pielikums).
   6. Pasūtītāja pārstāvis 5 (piecu) darba dienu laikā pēc Konsultāciju pieņemšanas – nodošanas akta saņemšanas izvērtē tā atbilstību šā Līguma noteikumiem un faktiski sniegtajām papildus konsultācijām un atbilstības gadījumā paraksta Konsultāciju pieņemšanas – nodošanas aktu.
   7. Ja Konsultāciju pieņemšanas – nodošanas aktā nepieciešams veikt labojumus Pušu noteiktie pārstāvji vienojas par nepieciešamajiem pasākumiem to veikšanai, un Izpildītāja pārstāvis atkārtoti iesniedz Pasūtītāja pārstāvim Konsultāciju pieņemšanas – nodošanas aktu (Līguma 5. pielikums), kura pārbaude tiek veikta atbilstoši Līguma 4.6. punktā noteiktajam.
5. **Līguma summa un norēķinu kārtība**
   1. Līguma kopējā darījuma summa ir **27108,10 EUR (divdesmit septiņi tūkstoši viens simts astoņi *euro* 10 centi)**, neieskaitot pievienotās vērtības nodokli (PVN), no kuras:
      1. \_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *euro* \_\_\_\_ centi), neieskaitot PVN, ir Līguma kopējās darījuma summas daļa par sistēmas uzturēšanas pakalpojumiem;
      2. \_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *euro* \_\_\_\_ centi), neieskaitot PVN, ir Līguma kopējās darījuma summas daļa par papildus konsultācijām.
   2. Līguma kopējā darījuma summā iekļautas visas ar Tehniskajā specifikācijā (Līguma 1. pielikums) noteikto prasību izpildi saistītās izmaksas, visi piemērojamie nodokļi, izņemot pievienotās vērtības nodokli, visas personāla izmaksas, visas nepieciešamo komerciālo licenču izmaksas, kā arī visas ar Tehniskajā specifikācijā noteikto prasību izpildi netieši saistītās izmaksas (dokumentācijas drukāšana, transporta pakalpojumi u.c.).
   3. Pievienotās vērtības nodokļa likme tiks piemērota pamatojoties uz spēkā esošo likumu „Pievienotās vērtības nodokļa likums”.
   4. Samaksa par sistēmas uzturēšanas pakalpojumiem tiek veikta 10 (desmit) darba dienu laikā pēc Pakalpojumu pieņemšanas – nodošanas akta un/ vai Noslēguma pieņemšanas – nodošanas akta un rēķina abpusējas parakstīšanas, pārskaitot attiecīgo summu uz Izpildītāja norādīto bankas kontu.
   5. Puses vienojas, ka papildus konsultācijas ir bezmaksas un to uzskaite tiek veikta pamatojoties uz abpusēji parakstītiem Konsultāciju pieņemšanas – nodošanas aktiem.
   6. Pasūtītājs neapmaksā Izpildītāja rēķinu un/vai nesedz Izpildītāja izmaksas, par kurām atbilstoši Līgumā noteiktajai kārtībai nav parakstīts Pakalpojumu pieņemšanas – nodošanas akts un/vai Konsultāciju pieņemšanas – nodošanas akts un/ vai Noslēguma pieņemšana – nodošanas akts.
6. **Pušu pienākumi, tiesības un atbildība**
   1. Pasūtītāja pienākumi ir:
      1. ievērot šā Līguma nosacījumus;
      2. saskaņā ar šajā Līgumā noteikto kārtību izvērtēt Izpildītāja veikto darbu un sniegto Pakalpojumu atbilstību Līgumā un Tehniskā specifikācijā noteiktajām prasībām un sniegt informāciju par konstatētajiem trūkumiem šajā Līgumā noteiktajā kārtībā un termiņos;
      3. saskaņā ar šajā Līgumā noteikto kārtību pieņemt Izpildītāja savlaicīgi un kvalitatīvi atbilstoši Līguma un Tehniskās specifikācijas prasībām sniegtos Pakalpojumus un veikt samaksu par saņemtajiem Pakalpojumiem;
      4. gadījumā, ja Izpildītājs nepilda Līgumā noteiktos Izpildītāja pienākumus, par to ne vēlāk kā 3 (trīs) darba dienu laikā pēc tā konstatēšanas rakstiski informēt Izpildītāju.
   2. Pasūtītājam ir tiesības:
      1. saņemt Pakalpojumus saskaņā ar šā Līguma noteikumiem;
      2. saskaņā ar šajā Līgumā noteikto kārtību nepieņemt Izpildītāja sniegtos Pakalpojumus, ja tie neatbilst Tehniskajai specifikācijai (Līguma 1. pielikums)
      3. par saviem līdzekļiem veikt kontroli par šā Līguma izpildi, pieaicinot speciālistus un ekspertus.
   3. Izpildītāja pienākumi ir:
      1. ievērot šā Līguma nosacījumus;
      2. veikt Pakalpojumu izpildi Līgumā paredzētajos termiņos, apjomā un kvalitātē;
      3. savlaicīgi iesniegt Pasūtītājam Pakalpojumu pieņemšanas – nodošanas aktus, Konsultāciju pieņemšanas – nodošanas aktus, Noslēguma pieņemšanas – nodošanas aktu un rēķinus 2 (divos) eksemplāros;
      4. Līguma termiņa laikā, kā arī pēc tā darbības beigām neizpaust nekādu ar Līguma izpildi vai Pasūtītāju vai tā darbību saistītu konfidenciālu informāciju;
      5. gadījumā, ja Pasūtītājs nepilda Līgumā noteiktos Pasūtītāja pienākumus, par to ne vēlāk kā 3 (trīs) darba dienu laikā pēc tā konstatēšanas rakstiski informēt Pasūtītāju.
   4. Izpildītājam ir tiesības saņemt samaksu par savlaicīgi un kvalitatīvi sniegtajiem Pakalpojumiem saskaņā ar šā Līguma noteikumiem.
   5. Ar šo Līgumu Puses apņemas nekavējoties rakstiski informēt viena otru par jebkādām grūtībām Līguma izpildes procesā, kas varētu aizkavēt savlaicīgu Pakalpojumu sniegšanu un Līguma izpildi.
   6. Ar šo Līgumu Puses apliecina, ka tām ir visas nepieciešamās pilnvaras un tiesības, lai slēgtu šo Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.
   7. Ar šo Līgumu Izpildītājs apliecina, ka ir iepazinies ar Tehnisko specifikāciju un citiem Līguma noteikumiem un atzinis tos par saistošiem un izpildāmiem, veicot savus pienākumus saistībā ar šā Līguma noteikumiem, kā arī apliecina, ka Izpildītāja rīcībā atrodas pietiekoši darbinieku, nepieciešamo materiālo un citu līdzekļu, lai kvalitatīvi un savlaicīgi veiktu visus Līgumā noteiktos pienākumus.
   8. Ar šo Līgumu Izpildītājs apliecina, ka tā darbinieki un/vai citas personas, kas ir/būs iesaistīti šā Līguma izpildē ir/tiks iepazīstināti ar nosacījumiem par konfidencialitāti pirms darba uzsākšanas.
   9. Katra Puse ir atbildīga par Līguma neizpildīšanu vai par to, ka Līgums nav izpildīts pienācīgi tās vainas dēļ.
7. **Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste**
   1. Izpildītājs nav tiesīgs bez saskaņošanas ar Pasūtītāju veikt Izpildītāja piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
   2. Izpildītāja piedāvājumā norādītā personāla nomaiņa pēc Līguma noslēgšanas pieļaujama tikai ar Pasūtītāja rakstveida piekrišanu. Pasūtītājs nepiekrīt Izpildītāja piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
   3. Pasūtītājs nepiekrīt Izpildītāja piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
      1. Izpildītāja piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
      2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
      3. piedāvātais apakšuzņēmējs, kura sniedzamo pakalpojumu vērtība ir vismaz 10% (desmit procenti) no kopējās Līguma vērtības, atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
      4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
   4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
   5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus. Publisko iepirkumu likuma 42.panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
   6. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta (Līguma 7.sadaļas) noteikumiem.
8. **Konfidencialitāte**
   1. Visa un jebkāda informācija, ko Pasūtītājs sniedz Izpildītājam Līguma izpildes laikā vai arī tā atklājas, pildot darba pienākumus, un Līguma izpildes rezultāti, kā arī jebkura šīs informācijas daļa, tai skaitā, bet ne tikai informācija par Pasūtītāja darbību, finanšu stāvokli, tehnoloģijām, tai skaitā rakstiska, mutiska, datu formā uzglabāta, audio – vizuāla un jebkurā citā veidā uzglabāta informācija tiek atzīta un uzskatīta par konfidenciālu.
   2. Izpildītājam nav tiesību izpaust informāciju, kas šī darba izpildes laikā gūta no Pasūtītāja, trešajām personām bez otras Puses rakstiskas piekrišanas saņemšanas. Izpildītājam ar vislielāko rūpību un uzmanību ir jārūpējas par informācijas drošību un aizsardzību.
   3. Izpildītāja pienākums ir nodrošināt, ka tā amatpersonas, darbinieki, konsultanti un citas personas, kuras izmantos Pasūtītāja konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Izpildītājam šajā Līgumā.
   4. Pasūtītāja informācijas izpaušana netiks uzskatīta par Līguma noteikumu pārkāpumu tikai un vienīgi šādos gadījumos:
      1. informācija tiek izpausta pēc tam, kad tā kļuvusi publiski zināma vai pieejama neatkarīgi no Pusēm;
      2. informācija tiek izpausta normatīvajos aktos noteiktajos gadījumos, apjomā un kārtībā.
   5. Šā Līguma 8. sadaļas noteikumi ir saistoši arī pēc Līguma termiņa beigām, kā arī pēc pirmstermiņa līgumattiecību pārtraukšanas bez termiņa ierobežojumiem.
   6. Šā Līguma 8. sadaļas noteikumi nav attiecināmi uz Pasūtītāja tiesībām brīvi rīkoties ar jebkuriem un jebkādas formas materiāliem un citiem darbu rezultātiem, kurus Līguma izpildes gaitā Izpildītājs ir sagatavojis un nodevis Pasūtītājam. Materiālu un citu darbu rezultātu izmantošanai pēc Pasūtītāja ieskatiem nav nepieciešama rakstiska Izpildītāja piekrišanas saņemšana. Šādi materiāli ir izmantojami tikai ar norādi, kas ir šī materiāla autors.
9. **Līgumsods**
   1. Gadījumā, ja Izpildītājs neizpilda šajā Līgumā noteiktās saistības paredzētajos termiņos un Pasūtītājs pieprasa no Izpildītāja maksāt līgumsodu, Izpildītājs maksā Pasūtītājam līgumsodu 0,1% (viena desmitā daļa procenta) apmērā no Līguma kopējās darījuma summas par katru nokavēto dienu, ja minētais nokavējums radies Izpildītāja vai Izpildītāja Līguma izpildē iesaistītu trešo personu vainas dēļ.
   2. Gadījumā, ja Pasūtītājs nesamaksā Izpildītājam Līguma maksājumu paredzētajos termiņos un Izpildītājs pieprasa no Pasūtītāja maksāt Izpildītājam līgumsodu, Pasūtītājs maksā Izpildītājam līgumsodu 0,1% (viena desmitā daļa procenta) apmērā no Līguma kopējās darījuma summas par katru nokavēto dienu.
   3. Līguma 9.1. punktā un 9.2. punktā noteiktajā gadījumā kopējais kādai no Pusēm piemērojamais līgumsods par saistību neizpildi noteiktajā termiņā nepārsniedz kopsummā 10% (desmit procentus) no Līguma kopējās darījuma summas.
   4. Līgumsoda pieprasīšanas kārtība: lai pieprasītu līgumsodu no otras Puses, 10 (desmit) darba dienu laikā pēc saistību faktiskās izpildes dienas (Pakalpojumu sniegšana – Pakalpojumu pieņemšanas – nodošanas akta parakstīšanas datums un/ vai Konsultāciju pieņemšanas – nodošanas akta parakstīšanas datums un/ vai Noslēguma pieņemšanas – nodošanas akta parakstīšanas datums; maksājumu izpildei – datums, kad Puses noteiktā kredītiestāde ir veikusi maksājumu) līgumsoda pieprasītājpuse sagatavo un paraksta aktu par Līgumsodu (Līguma 7. pielikums), kuru nosūta otrai Pusei. Pēc akta par Līgumsodu saņemšanas otra Puse 5 (piecu) darba dienu laikā:
      1. piekrīt Līgumsoda apmēram, parakstot un nosūtot aktu par līgumsodu otrai pusei, vai
      2. nepiekrīt Līgumsoda apmēram, neparakstot aktu un nosūtot motivētu atteikumu parakstīt aktu par līgumsodu otrai Pusei. Šajā gadījumā 5 (piecu) darba dienu laikā pēc atteikuma saņemšanas līgumsoda pieprasītājpuse atkārtoti pieprasa Līgumsodu no otras Puses vai nosūta otrai Pusei paziņojumu par līgumsoda pieprasījuma atsaukšanu.
   5. Līgumsoda samaksas kārtība:
      1. gadījumā, ja tiek veikts maksājums – Pasūtītājs 10 (desmit) darba dienu laikā pēc akta par līgumsodu parakstīšanas veic samaksu par sniegtajiem Pakalpojumiem, no tās ieturot līgumsodu un nosūtot Izpildītājam rēķinu par līgumsoda ieturēšanu.
      2. pārējos gadījumos – 5 (piecu) darba dienu laikā pēc akta par līgumsodu parakstīšanas viena Puse nosūta otrai Pusei rēķinu par līgumsodu, kurš tiek apmaksāts 10 (desmit) darba dienu laikā pēc tā saņemšanas, pārskaitot attiecīgo summu uz Puses norādīto bankas kontu.
   6. Šā Līguma 9.1. un 9.2. punktos noteiktā Līgumsoda samaksa neatbrīvo Puses no šajā Līgumā noteikto saistību pilnīgas izpildes.
10. **Nepārvarama vara**
    1. Šā Līguma izpratnē nepārvarama vara nozīmē notikumu, kas ir ārpus Puses pamatotas kontroles (tādi kā dabas katastrofas, avārijas, sabiedriskie nemieri, ārkārtas stāvoklis un citi) un kas padara Pusei savu no šā Līguma izrietošo saistību izpildi par neiespējamu.
    2. Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no šā Līguma vai saistību nepildīšanu, ja Puses nespēja izriet no nepārvaramas varas notikuma, ja Puse, kuru ietekmējis šāds notikums ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu šā Līguma noteikumus, un ir informējusi otru Pusi pēc iespējas ātrāk par šāda notikuma iestāšanos, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
    3. Jebkurš periods, kurā Pusei saskaņā ar šo Līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Puse nespēja veikt šādu darbību nepārvaramas varas ietekmē.
    4. Ja nepārvaramas varas apstākļi turpinās ilgāk par 2 (diviem) mēnešiem, Pusēm jāvienojas par saistību izpildes atlikšanu, izbeigšanu vai turpināšanas procedūru.
11. **Līguma darbības termiņš**
    1. Šis Līgums stājas spēkā pēc tā abpusējas parakstīšanas un darbojas līdz Līgumā noteikto saistību pilnīgai izpildei.
    2. Pakalpojuma sniegšanas laiks – 1 (viens) gads no līguma abpusējas parakstīšanas brīža.
12. **Līguma grozīšana un pārtraukšana**
    1. Līguma grozījumi ir pieļaujami, ja tie nemaina iepirkuma līguma vispārējo raksturu (veidu un iepirkuma procedūras dokumentos noteikto mērķi) un atbilst vienam no šādiem gadījumiem:
       1. grozījumi ir nebūtiski;
       2. grozījumi ir būtiski un tiek izdarīti tikai Publisko iepirkumu likuma 61.panta trešajā daļā minētajos gadījumos;
       3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski.
    2. Līguma grozījumi ir spēkā tikai tad, ja tie ir noformēti rakstiski un ir Pušu parakstīti. Jebkuri Līguma grozījumi ir Līguma neatņemama sastāvdaļa. Līguma noteikumu izmaiņas vai grozījumi maina vai kā citādi groza šī Līguma saturu tikai un vienīgi tiktāl, cik par to tieši abas Puses vienojušās, izdarot attiecīgos grozījumus.
    3. Pusēm ir tiesības vienpusēji atkāpties no Līguma par to rakstiski brīdinot otru Pusi 15 (piecpadsmit) dienas iepriekš, ja otra Puse nepilda vai pārkāpj šajā Līgumā noteiktās saistības ilgāk kā 30 (trīsdesmit) dienas no rakstiska Puses brīdinājuma saņemšanas.
    4. Pasūtītājam ir tiesības vienpusēji atkāpties no Līguma bez līgumsoda piemērošanas, ja šajā Līgumā noteikto Pasūtītāja saistību izpilde ir neiespējama vai apgrūtināta sakarā ar būtisku finansējuma samazinājumu Pasūtītājam, kā arī sakarā ar Pasūtītāja reorganizāciju vai likvidāciju, ja tās rezultātā Pasūtītāja saistību pārņēmējs neturpina veikt funkciju vai uzdevumu, kuru nodrošināšanai noslēgts šis Līgums, vai arī veic šo funkciju vai uzdevumu samazinātā apjomā.
    5. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
13. **Strīdu izskatīšanas kārtība**
    1. Puses pieliks visas pūles, lai draudzīgi risinātu visus strīdus, kas izriet vai rodas saistībā ar šo Līgumu vai tā interpretāciju.
    2. Jebkura strīda risināšanai Pušu starpā par jautājumiem, kas izriet no šā Līguma un ko neizdodas atrisināt pārrunu ceļā 30 (trīsdesmit) dienu laikā pēc tam, kad viena no Pusēm saņēmusi otras Puses rakstisku pieprasījumu šādam risinājumam, jebkura no Pusēm ir tiesīga vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem.
14. **Citi noteikumi**
    1. Līguma izpildei Puses nosaka šādus pārstāvjus:

|  |  |
| --- | --- |
| no Pasūtītāja puses: | no Izpildītāja puses: |
|  |  |

* 1. Līguma 14.1. punktā norādītais Pasūtītāja pārstāvis atbild par visu šajā Līgumā noteikto pienākumu izpildi un Līguma izpildes organizēšanu Pasūtītāja vārdā, Pakalpojumu pieņemšanas – nodošanas akta, Konsultāciju pieņemšanas – nodošanas akta un rēķina parakstīšanu, Noslēguma pieņemšanas – nodošanas akta saskaņošanu un nodošanu parakstīšanai Pasūtītājam.
  2. Līguma 14.1. punktā norādītais Izpildītāja pārstāvis atbild par visu šajā Līgumā noteikto pienākumu izpildi un Līguma izpildes organizēšanu Izpildītāja vārdā, Pakalpojumu pieņemšanas – nodošanas akta, Konsultāciju pieņemšanas – nodošanas akta un rēķina sagatavošanu, parakstīšanu un iesniegšanu Pasūtītāja pārstāvim, Noslēguma pieņemšanas – nodošanas akta sagatavošanu, saskaņošanu un nodošanu parakstīšanai Izpildītājam, kā arī iesniegšanu Pasūtītāja pārstāvim.
  3. Ar šo Līgumu Puses vienojas, ka šajā Līgumā noteiktās tiesības un pienākumi ir personiski un cieši saistīti ar Pusēm, un to cesija vai cita nodošana vai subordinēšana nav pieļaujama bez otras Puses rakstiskas piekrišanas.
  4. Ja kāds no šā Līguma noteikumiem var izrādīties nelikumīgs vai nesaistošs, tas neietekmēs ar šo Līgumu noteiktās Pušu saistības un tiesības kopumā.
  5. Pusēm ir jāinformē vienai otra 1 (vienas) nedēļas laikā par savu rekvizītu (nosaukuma, adreses, norēķinu rekvizītu un tml.) un Līguma 14.1. punktā norādīto Pušu pārstāvju maiņu rakstiski, apstiprinot ar parakstu. Šādā gadījumā atsevišķi Līguma grozījumi netiek gatavoti.
  6. Šis Līgums ir sastādīts, stājas spēkā un tiek izpildīts, kā arī Pušu savstarpējās attiecības tiek regulētas un skaidrotas saskaņā ar Latvijas Republikā spēkā esošajiem normatīvajiem aktiem.
  7. Ja kāda no Pusēm nav izmantojusi šajā Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
  8. Līgums sastādīts un parakstīts 2 (divos) oriģinālos eksemplāros, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja.
  9. Nolikums, Izpildītāja piedāvājums un Līguma 7 (septiņi) pielikumi ir šā Līguma neatņemamas sastāvdaļas un ir Pusēm saistoši šā Līguma izpildē.
  10. Līguma pielikumi:

1. pielikums - Tehniskā specifikācija;

2. pielikums - Izmaksu sadalījums;

3. pielikums - Pakalpojumu pieņemšanas – nodošanas akta forma;

4. pielikums - Konsultāciju sniegšanas akta forma;

5. pielikums - Konsultāciju pieņemšanas – nodošanas akta forma;

6. pielikums - Noslēguma pieņemšanas – nodošanas akta forma;

7. pielikums - Akta par Līgumsodu forma.

1. **Pušu rekvizīti un paraksti**

|  |  |
| --- | --- |
| **Pasūtītājs** | **Izpildītājs** |
| **Valsts sociālās apdrošināšanas aģentūra**  Lāčplēša iela 70a, Rīga, LV-1011, Latvija  Nodokļu maksātāja reģistrācijas Nr.90001669496  Valsts kase  BIC kods: TRELLV22  Konts: LV84TREL5180453065000 | **SIA „AService”**  Kr. Valdemāra iela 147 k-2 -49, Rīga, LV-1013  Reģ. nr. LV40003995942  AS Swedbank  Kods: HABALV22  Konts: Nr. LV42HABA0551020232297 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Direktore I.Šmitiņa | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes priekšsēdētājs S.Nagibins |

**1.pielikums**

līgumam par SunSystems uzturēšanas pakalpojumu sniegšanu

starp VSAA un SIA „AService”

(iepirkuma identifikācijas Nr. VSAA 2018/124)

**Tehniskā specifikācija**

| Nr.p.k. | Tehniskās specifikācijas prasības | Izpildītāja piedāvātais |
| --- | --- | --- |
| 1. | **Pamatojums**  Lai nodrošinātu Valsts sociālās apdrošināšanas aģentūras (turpmāk – VSAA) grāmatvedības uzskaites sistēmas SunSystems ekspluatāciju, uzturēšanu un attīstību nepieciešams nodrošināt visu šīs sistēmas izmatoto moduļu un ar to integrētu rīku uzturēšanu. |  |
| 2. | **Pakalpojuma apjoms** Nepieciešams nodrošināt uzturēšanu uz 1 (vienu) gadu šādiem SunSystems produktiem:Ledger AccountingMulti CurrencyFixed AssetsSunSystems datu apstrādes tehnoloģija ir Klients/Serveris, darbojas MS Windows Server 2016 un MS SQL Server 2016 vidēs, licencēto lietotāju skaits – 25 (divdesmit pieci).Nepieciešams nodrošināt uzturēšanas pakalpojumus uz 1 (vienu) gadu VSAA rīcībā esošajam ar SunSystems integrētam atskaišu veidošanas rīkam FMS Query&Analysis, licenču skaits – 5 (piecas). |  |
| 3. | **Pakalpojuma izpildes vieta**  VSAA Informācijas tehnoloģiju departaments Varakļānu iela 2, Rīga, Latvija. |  |
| 4. | **Pakalpojuma izpildes laiks**  Pakalpojuma sniegšanas laiks – 1 (viens) gads no līguma abpusējas parakstīšanas brīža. |  |
| 5. | **Pakalpojuma saturs**   * 1. Uzturēšanas servisa ietvaros Izpildītājam jānodrošina šādi sistēmas un ar to integrēta rīka uzturēšanas un tehniskā atbalsta pakalpojumi:      1. Savlaicīga Pasūtītāja informēšana par programmatūras jaunākajām versijām un labojumiem esošajās versijās.      2. Licenzētās programmatūras jaunāko versiju, esošo un jaunu versiju labojumu piegāde, kā arī atbilstošas dokumentācijas piegāde. Piegādātajai produkta versijai jābūt iztulkotai latviešu valodā, notestētai un gatavai darbam VSAA SunSystems konfigurētajā vidē.      3. Palīdzības nodrošināšana jaunu versiju un labojumu instalēšanā un testēšanā uz Pasūtītāja tehnikas.      4. Konsultāciju sniegšana par atklātajām kļūdām un nepilnībām programmatūras tekošajā (aktuālajā) versijā.      5. Konsultāciju sniegšana par SunSystems SQL datu bāzi, tabulām un procedūrām.      6. Konsultāciju sniegšana par integrēta rīka iespējām un to pielietošanu speciālu pārskatu sagatavošanā.      7. Regulāra jaunu serializācijas kodu piegāde (to uzstādīšana – pēc nepieciešamības).      8. Kontaktēšanās iespēja ar Izpildītāja tehniskā atbalsta dienestu. Problēmu ziņojumu pieteikšana Izpildītājam, izmantojot e-pastu, telefonu. Kontaktiespēju izmaiņu gadījumā – Pasūtītāja informēšana.      9. Reakcijas laiku no problēmas pieteikšanas brīža – 24 stundas. Ja problēmu risinājumu nav iespējams nodrošināt telefoniski vai izmantojot attālinātās piekļuves iespējas, tad nodrošinot speciālistu ierašanos pie Pasūtītāja 1 (vienas) darba dienas laikā (Pasūtītāja darba laikā – darba dienās plkst. 8:30-17:00).      10. Telefona ”karstās līnijas” nodrošināšana latviešu valodā, sniedzot atbildes Pasūtītāja darba laikā – darba dienās plkst. 8:30-17:00.      11. Pēc Pasūtītāja pieprasījuma, Izpildītājam un Pasūtītājam savstarpēji vienojoties par laiku, konsultācijas pie Pasūtītāja 4 (četras) stundas mēnesī, bez papildus samaksas.      12. Ja problēmu ziņojuma prioritāte ir augsta vai kritiska, kā arī tehniski ir iespējama problēmas novēršana, tad, pusēm savstarpēji vienojoties, iespējams turpināt problēmas risināšanu Pasūtītāja darba telpās Varakļānu iela 2, Rīgā ārpus Pasūtītāja darba laika.      13. Pasūtītājam ir tiesības noteikt problēmu prioritāti.      14. Pasūtītāja regulāru informēšanu par pieteiktā problēmu ziņojuma statusa izmaiņām un pārskatu sniegšanu Pasūtītājam par tā risināšanas gaitu pēc Pasūtītāja pieprasījuma.   2. Uzturēšanas servisa ietvaros Izpildītājam pēc Pasūtītāja pieprasījuma jānodrošina sistēmas attīstības un izmaiņu papildus maksas konsultācijas līdz 30 (trīsdesmit) stundu apjomam. |  |

**2.pielikums**

līgumam par SunSystems uzturēšanas pakalpojumu sniegšanu

starp VSAA un SIA „AService”

(iepirkuma identifikācijas Nr. VSAA 2018/124)

**Izmaksu sadalījums**

Piedāvātajā cenā iekļautas visas ar Tehniskajā specifikācijā noteikto prasību izpildi saistītās izmaksas, visi piemērojamie nodokļi, izņemot pievienotās vērtības nodokli, visas personāla izmaksas, visas nepieciešamo komerciālo licenču izmaksas, kā arī visas ar Tehniskajā specifikācijā noteikto prasību izpildi netieši saistītās izmaksas (dokumentācijas drukāšana, transporta pakalpojumi u.c.).

|  |  |  |  |  |
| --- | --- | --- | --- | --- |
| Nr. p.k. | Pakalpojuma nosaukums | Vienas vienības izmaksas, EUR bez PVN\* | Daudzums | Kopā, EUR bez PVN\* |
| *1.* | *2.* | *3.* | *4.* | *5. = 3. \* 4.* |
| 1. | SunSystems licenču uzturēšanas izmaksas vienam gadam |  | 25 licences |  |
| 2. | FMS Query&Analysis uzturēšanas izmaksas vienam gadam |  | 5 licences |  |
| 3. | Papildus maksas konsultācijas |  | 30 stundas |  |
| **Kopējā piedāvātā cena, EUR bez PVN:** | | | | **27108,10** |

**3.pielikums**

līgumam par SunSystems uzturēšanas pakalpojumu sniegšanu

starp VSAA un SIA „AService”

(iepirkuma identifikācijas Nr. VSAA 2018/124)

**Pakalpojumu pieņemšanas - nodošanas akta forma**

|  |  |  |
| --- | --- | --- |
| **Pakalpojumu pieņemšanas – nodošanas akts**  Rīgā, 201\_\_. gada \_\_\_\_\_\_\_\_\_\_\_\_\_\_\_\_\_\_\_\_  Valsts sociālās apdrošināšanas aģentūra (VSAA), turpmāk saukta Pasūtītājs, tās pārstāvja \_\_\_\_\_\_\_\_\_\_\_\_\_\_\_\_\_\_\_\_ personā, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk saukta Izpildītājs, tās pārstāvja \_\_\_\_\_\_\_\_\_\_\_\_\_\_\_\_ personā, no otras puses, vienojas par šo:  Saskaņā ar 201\_\_\_\_. gada \_\_\_\_\_\_\_\_\_\_\_\_\_\_\_\_ noslēgtā Līguma „SunSystems uzturēšanas pakalpojumu sniegšana” (iepirkuma identifikācijas nr. VSAA 2018/124) starp VSAA un \_\_\_\_\_\_\_\_\_\_\_\_\_\_\_\_\_\_\_ nosacījumiem laika periodā no \_\_\_\_\_\_\_\_\_ līdz \_\_\_\_\_\_\_\_\_\_\_\_ (*jānorāda laika periods*) Izpildītājs ir sniedzis šādus sistēmas uzturēšanas pakalpojumus:    *(uzskaitīt padarītos darbus).*  Pasūtītājam nav nekādu pretenziju pret Izpildītāju un tas pieņem Izpildītāja sniegtos sistēmas uzturēšanas pakalpojumus laika periodā no \_\_\_\_\_\_\_\_\_ līdz \_\_\_\_\_\_\_\_\_\_\_\_ (*jānorāda laika periods*), kas paredzēti Līgumā „SunSystems uzturēšanas pakalpojumu sniegšana” (iepirkuma identifikācijas Nr. VSAA 2018/124).   |  |  | | --- | --- | | **Pasūtītāja pārstāvis:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  201\_\_. gada \_\_. \_\_\_\_\_\_\_\_\_\_\_\_\_\_ | **Izpildītāja pārstāvis**:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  201\_\_. gada \_\_. \_\_\_\_\_\_\_\_\_\_\_\_\_\_ | |

**4.pielikums**

līgumam par SunSystems uzturēšanas pakalpojumu sniegšanu

starp VSAA un SIA „AService”

(iepirkuma identifikācijas Nr. VSAA 2018/124)

**Konsultāciju sniegšanas akta forma**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Konsultāciju sniegšanas akts**  Rīgā, 201\_\_. gada \_\_\_\_\_\_\_\_\_\_\_\_\_\_\_\_\_\_\_\_  201\_\_\_\_. gada \_\_\_\_\_\_\_\_\_\_\_\_\_\_\_\_ noslēgtā Līguma „SunSystems uzturēšanas pakalpojumu sniegšana” (iepirkuma identifikācijas nr. VSAA 2018/124) starp VSAA un \_\_\_\_\_\_\_\_\_\_\_\_\_\_\_\_\_\_\_ ietvaros Pasūtītājs ir pieprasījis un Izpildītājs nodrošinās konsultāciju sniegšanu šādos termiņos:   |  |  |  |  |  | | --- | --- | --- | --- | --- | | ***Nr. p. k.*** | ***Problēmas apraksts*** | ***Papildus konsultāciju uzsākšanas laiks*** | ***Papildus konsultāciju pabeigšanas laiks*** | ***Papildus konsultāciju sniegšanas laiks (stundās)*** | |  |  |  |  |  | |  |  |  |  |  | |  |  |  |  |  | |  |  |  |  |  |   Kopā\_\_\_\_\_\_\_\_stundas  **Piezīmes** *(Piezīmes, komentāri, ja nepieciešami).*   |  |  | | --- | --- | | **Pasūtītāja pārstāvis:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  201\_\_. gada \_\_. \_\_\_\_\_\_\_\_\_\_\_\_\_\_ | **Izpildītāja pārstāvis**:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  201\_\_. gada \_\_. \_\_\_\_\_\_\_\_\_\_\_\_\_\_ | |

**5.pielikums**

līgumam par SunSystems uzturēšanas pakalpojumu sniegšanu

starp VSAA un SIA „AService”

(iepirkuma identifikācijas Nr. VSAA 2018/124)

**Konsultāciju pieņemšanas - nodošanas akta forma**

|  |  |  |
| --- | --- | --- |
| **Konsultāciju pieņemšanas – nodošanas akts**  Rīgā, 201\_\_. gada \_\_\_\_\_\_\_\_\_\_\_\_\_\_\_\_\_\_\_\_  Valsts sociālās apdrošināšanas aģentūra (VSAA), turpmāk saukta Pasūtītājs, tās pārstāvja \_\_\_\_\_\_\_\_\_\_\_\_\_\_\_\_\_\_\_\_ personā, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk saukta Izpildītājs, tās pārstāvja \_\_\_\_\_\_\_\_\_\_\_\_\_\_\_\_ personā, no otras puses, vienojas par šo:  Saskaņā ar 201\_\_\_\_. gada \_\_\_\_\_\_\_\_\_\_\_\_\_\_\_\_ noslēgtā Līguma „SunSystems uzturēšanas pakalpojumu sniegšana” (iepirkuma identifikācijas nr. VSAA 2018/124) starp VSAA un \_\_\_\_\_\_\_\_\_\_\_\_\_\_\_\_\_\_\_ nosacījumiem Pušu pārstāvji 201\_\_. gada \_\_\_. \_\_\_\_\_\_\_\_ Konsultāciju sniegšanas aktā ir vienojušies, ka Izpildītājs no \_\_\_\_\_\_\_\_\_\_ līdz \_\_\_\_\_\_\_\_\_\_\_\_\_\_ nodrošinās Pasūtītājam papildus konsultāciju sniegšanu šādā apjomā: \_\_\_\_\_\_\_\_ (*jānorāda stundas*).  Izpildītājs ir nodrošinājis bezmaksas papildus konsultāciju sniegšanu no \_\_\_\_\_\_\_\_\_\_\_\_\_\_ līdz \_\_\_\_\_\_\_\_\_\_\_\_\_\_ šādā apjomā: \_\_\_\_\_\_\_.  Pasūtītājam nav nekādu pretenziju pret Izpildītāju, un tas pieņem Izpildītāja sniegtās papildus konsultācijas, kas norādītas Konsultāciju sniegšanas aktā, kas ir šā akta neatņemama sastāvdaļa, tādā apjomā un kvalitātē, kādā Izpildītājs tās ir sniedzis.   |  |  | | --- | --- | | **Pasūtītāja pārstāvis:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  201\_\_. gada \_\_. \_\_\_\_\_\_\_\_\_\_\_\_\_\_ | **Izpildītāja pārstāvis**:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  201\_\_. gada \_\_. \_\_\_\_\_\_\_\_\_\_\_\_\_\_ | |

**6.pielikums**

līgumam par SunSystems uzturēšanas pakalpojumu sniegšanu

starp VSAA un SIA „AService”

(iepirkuma identifikācijas Nr. VSAA 2018/124)

**Noslēguma pieņemšanas - nodošanas akta forma**

|  |  |  |  |  |  |  |
| --- | --- | --- | --- | --- | --- | --- |
| **Noslēguma pieņemšanas – nodošanas akts**  Rīgā, 201\_\_. gada \_\_\_\_\_\_\_\_\_\_\_\_\_\_\_\_\_\_\_\_  Valsts sociālās apdrošināšanas aģentūra, direktores I. Šmitiņas personā, turpmāk saukta Pasūtītājs, no vienas Puses, un, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, turpmāk saukts Izpildītājs, no otras Puses, vienojas par šo:  Saskaņā ar 201\_\_. gada \_\_\_. \_\_\_\_\_\_\_\_\_\_\_\_ noslēgto Līgumu „SunSystems uzturēšanas pakalpojumu sniegšana” (iepirkuma identifikācijas nr. VSAA 2018/124) starp VSAA un \_\_\_\_\_\_\_\_\_\_\_\_ Izpildītājs laika periodā no \_\_\_\_\_\_\_\_\_\_\_\_ līdz \_\_\_\_\_\_\_\_\_\_\_\_\_\_ ir nodrošinājis Pakalpojumu sniegšanu atbilstoši Līguma nosacījumiem, noteiktajā apjomā un termiņos.  Pasūtītājam nav nekādu pretenziju pret Izpildītāju un tas pieņem sniegtos Pakalpojumus, kas paredzēti Līgumā „SunSystems uzturēšanas pakalpojumu sniegšana” (iepirkuma identifikācijas nr. VSAA 2018/124) starp VSAA un \_\_\_\_\_\_\_\_\_\_\_\_, tādā apjomā un kvalitātē, kādā Izpildītājs tos ir veicis.  Saskaņo:   |  |  | | --- | --- | | **Pasūtītāja pārstāvis:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /................................................../ | **Izpildītāja pārstāvis:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /................................................../ |   Paraksta:   |  |  | | --- | --- | | **Pasūtītājs:** | **Izpildītājs:** | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /.............................................../ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /................................................./ | |

**7.pielikums**

līgumam par SunSystems uzturēšanas pakalpojumu sniegšanu

starp VSAA un SIA „AService”

(iepirkuma identifikācijas Nr. VSAA 2018/124)

**Akta par līgumsodu forma**

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Akts par līgumsodu**  \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_  /vieta/ /datums/  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – “Izpildītājs”) \_\_\_\_\_\_\_\_\_\_\_\_\_\_\_\_\_\_\_ personā, no vienas puses, un Valsts sociālās apdrošināšanas aģentūra (turpmāk – “Pasūtītājs”) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, no otras puses, ir vienojušies par šo:  \_\_\_\_\_\_\_\_\_\_\_\_\_\_\_\_\_\_\_\_ pieprasa, \_\_\_\_\_\_\_\_\_\_\_\_\_\_\_\_\_\_\_\_ piekrīt šādam Līgumsoda apmēram par šādu saistību izpildes nokavējumu:   |  |  |  |  |  |  | | --- | --- | --- | --- | --- | --- | | ***Nr.***  ***p.k.*** | ***Saistības veids***  *(Pakalpojuma sniegšana; maksājumu izpilde)* | ***Saistību izpildes faktiskais beigu termiņš***  *(Pakalpojumu sniegšanai – Pakalpojumu pieņemšanas – nodošanas akta un/ vai Konsultāciju pieņemšanas – nodošanas akta un/ vai Noslēguma pieņemšanas – nodošanas akta parakstīšanas datums; maksājumu izpildei – datums, kad Puses noteiktā kredītiestāde ir veikusi maksājumu)* | ***Saskaņā ar līgumu noteiktais saistību izpildes beigu termiņš*** | ***Nokavējums*** *(dienas)* | ***Līgumsods***  *(EUR)* | |  |  |  |  |  |  | | Kopā: | | | |  |  |  |  |  | | --- | --- | | **Pasūtītājs:** | **Izpildītājs:** | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |